**Fotokonkurss “Citāda lasīšana”**

**Vaives pagasta Rīdzenes bibliotēka** Cēsu novada iedzīvotājus aicina iemūžināt lasīšanas prieku foto mirkļos un piedalīties fotokonkursā “Citāda lasīšana”.

Vai kādreiz esi pavērojis cilvēku, kad tas ir aizņemts, darot kādu iecienītu nodarbi? Piemēram, lasot interesantu grāmatu. Aicinām piefiksēt šo ainu fotouzņēmumā, jo cilvēks, aizraujoties ar lasīšanu, mēdz piemirst par citām apkārtesošām norisēm. Fotogrāfē savus draugus, kaimiņus, ģimeni vai sevi šajā aizraujošajā nodarbē! Noteikti pajautā, vai aizrautīgie lasītāji neiebilst, ka tiek fotografēti, un, ja atbilde ir pozitīva, tad iemūžini fotogrāfijā lasīšanas paradumu mirkli/mirkļus!

**NOLIKUMS**

1. Fotokonkursu organizē Vaives pagasta Rīdzenes bibliotēka.

2. Fotokonkursa mērķis: foto mirklī atspoguļot lasīšanu kā patīkamu un interesantu nodarbi un sava brīvā laika pavadīšanas veidu.

3. Dalībnieki: piedalīties var ikviens Cēsu novada un Vaives pagasta iedzīvotājs saskaņā ar šī Nolikuma noteikumiem.

4. Prasības iesniedzamajām fotogrāfijām:

4.1. konkursam iesniedzamas kvalitatīvas digitālā formāta fotogrāfijas, kuras raksturo lasīšanas paradumus;

4.2. faila formāts **JPG**;

4.3. katrs dalībnieks drīkst iesniegt **ne vairāk kā 3 fotogrāfijas**;

4.4. konkursa dalībnieks var brīvi izvēlēties foto kompozīciju pēc saviem ieskatiem;

4.5. fotogrāfijai ir jābūt oriģinālai, tā nedrīkst būt lejupielādēta no interneta resursiem.

5. Fotogrāfiju iesniegšana:

5.1. **no** **17. augusta līdz 7. septembrim** (ieskaitot).

5.2. fotogrāfiju ar norādi “Fotokonkurss”, fotogrāfijas nosaukumu, autora vārdu un tālruņa numuru iesūtiet e-pastā: ridzene.biblioteka@inbox.lv vai WhatsApp (mob.tālr.: 29415126 (bibliotēkas vadītāja Jana Sukure)).

6. Fotogrāfiju vērtēšana:

6.1. Fotogrāfijas vērtēs sociālo tīklu vietnes Facebook.com Vaives pagasta Rīdzenes bibliotēkas lapas sekotāji un apmeklētāji laikposmā no 10. septembra līdz 30. septembrim (ieskaitot).

6.2. Konkursa uzvarētāji tiks paziņoti 2020. gada 1. oktobrī Facebook.com Vaives pagasta Rīdzenes bibliotēkas lapā.

7. Trīs labākie fotogrāfiju autori, kuri būs saņēmuši visvairāk balsis, saņems pārsteiguma balvas. Ar uzvarētājiem konkursa organizators sazināsies personīgi.

8. Fotogrāfija nedrīkst saturēt necenzētu saturu, kas pārkāpj sabiedriskās/ētikas normas vai ir pretrunā ar LR likumiem. Vaives pagasta Rīdzenes bibliotēka patur visas tiesības izvērtēt satura kvalitāti un fotogrāfiju atbilstību konkursam. Vaives pagasta Rīdzenes bibliotēkai ir tiesības nepublicēt fotogrāfijas, ja tās neatbilst konkursa noteikumiem un izslēgt dalībnieku no konkursa, ja tiek konstatēti pārkāpumi.

9. Ja foto materiāls, kuru konkursa dalībnieks iesūtījis konkursam tiek apstiprināts un publicēts konkursā, tad tas nokļūst Vaives pagasta Rīdzenes bibliotēkas īpašumā un Vaives pagasta Rīdzenes bibliotēkai ir tiesības to turpmāk izmantot bez iepriekšējas saskaņošanas, norādot atsauci uz autoru.

10. Visas fotogrāfijas, kuras tiks iesūtītas konkursam, bet nebūs izvirzītas uz balsošanu, paliks Vaives pagasta Rīdzenes bibliotēkas novadpētniecības arhīvā.

11. Iesniedzot fotogrāfijas konkursam “Citāda lasīšana”, fotogrāfiju autors piekrīt visiem Nolikuma nosacījumiem.

12. Kontaktinformācija:

Cēsu novada Vaives pagasta Rīdzenes bibliotēka
Mob. tālr.: 29415126, bibliotēkas vadītāja Jana Sukure
e-pasts: ridzene.biblioteka@inbox.lv